CELEX: 32015D0876
Language: el
Date: 2015-06-05 00:00:00
Title: Απόφαση (ΚΕΠΠΑ) 2015/876 του Συμβουλίου, της 5ης Ιουνίου 2015, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία

6.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 142/30
            
         ΑΠΌΦΑΣΗ (ΚΕΠΠΑ) 2015/876 ΤΟΥ ΣΥΜΒΟΥΛΊΟΥ
   της 5ης Ιουνίου 2015
   για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 5 Μαρτίου 2014 το Συμβούλιο εξέδωσε την απόφαση 2014/119/ΚΕΠΠΑ (1).
            
         
               (2)
            
            
               Στις 5 Μαρτίου 2015 το Συμβούλιο εξέδωσε την απόφαση 2015/364/ΚΕΠΠΑ (2), η οποία ορίζει ότι τα περιοριστικά μέτρα που προβλέπονται στην απόφαση 2014/119/ΚΕΠΠΑ ισχύουν μέχρι τις 6 Μαρτίου 2016 για δεκατέσσερα άτομα και ως τις 6 Ιουνίου 2015 για τέσσερα άτομα.
            
         
               (3)
            
            
               Όσον αφορά ένα από τα εν λόγω τέσσερα άτομα, η εφαρμογή των περιοριστικών μέτρων θα πρέπει να παραταθεί έως τις 6 Οκτωβρίου 2015 και το σχετικό σκεπτικό θα πρέπει να αναπροσαρμοστεί καταλλήλως.
            
         
               (4)
            
            
               Όσον αφορά δύο από τα εν λόγω τέσσερα άτομα, η εφαρμογή των περιοριστικών μέτρων θα πρέπει να παραταθεί έως τις 6 Μαρτίου 2016 και το σχετικό σκεπτικό θα πρέπει να αναπροσαρμοστεί καταλλήλως.
            
         
               (5)
            
            
               Η απόφαση 2014/119/ΚΕΠΠΑ θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 5της απόφασης 201/119/ΚΕΠΠΑ αντικαθίσταται από το ακόλουθο κείμενο:
   
      «Άρθρο 5
      Η παρούσα απόφαση τίθεται σε ισχύ την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
      Η παρούσα απόφαση ισχύει έως τις 6 Μαρτίου 2016. Τα μέτρα που ορίζονται στο άρθρο 1 θα εφαρμοστούν όσον αφορά την καταχώριση αριθ. 10 του παραρτήματος έως τις 6 Οκτωβρίου 2015.
      Η παρούσα απόφαση τελεί υπό διαρκή επανεξέταση. Ανανεώνεται ή τροποποιείται καταλλήλως, εάν το Συμβούλιο κρίνει ότι οι στόχοι της δεν έχουν επιτευχθεί.»
   
   Άρθρο 2
   Το παράρτημα της απόφασης 2014/119/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 5 Ιουνίου 2015.
      
         
            Για το Συμβούλιο
         
         
            Ο Πρόεδρος
         
         E. RINKĒVIČS
      
   
   
      (1)  Απόφαση 2014/119/ΚΕΠΠΑ του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία (ΕΕ L 66 της 6.3.2014, σ. 26).
   
      (2)  Απόφαση (ΚΕΠΠΑ) 2015/364 του Συμβουλίου, της 5ης Μαρτίου 2015, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων λόγω της κατάστασης στην Ουκρανία (ΕΕ L 62 της 6.3.2015, σ. 25).
   
      ΠΑΡΑΡΤΗΜΑ
      
                  1)
               
               
                  Διαγράφονται οι καταχωρίσεις για τα κάτωθι πρόσωπα ως έχουν στο παράρτημα της απόφασης 2014/119/ΚΕΠΠΑ:
                  
                              8.
                           
                           
                              Viktor Viktorovych Yanukovych (γιος του πρώην Προέδρου)
                           
                        
            
                  2)
               
               
                  Οι καταχωρίσεις για τα κάτωθι πρόσωπα ως έχουν στο παράρτημα της απόφασης 2014/119/ΚΕΠΠΑ αντικαθίστανται ως εξής:
                  
                              4.
                           
                           
                              Olena Leonidivna Lukash (Олена Леонідівна Лукаш), Elena Leonidovna Lukash (Елена Леонидовна Лукаш)
                           
                           
                              Γεννήθηκε στις 12 Νοεμβρίου 1976 στην Rîbnița (Moldova), πρώην υπουργός Δικαιοσύνης
                           
                           
                              Πρόσωπο για το οποίο διεξάγεται έρευνα από τις ουκρανικές αρχές για συμμετοχή σε κατάχρηση δημόσιων κονδυλίων.
                           
                           
                              6.3.2014
                           
                        
                              10.
                           
                           
                              Serhii Petrovych Kliuiev (Сергій Петрович Клюєв), Serhiy Petrovych Klyuyev
                           
                           
                              Γεννήθηκε στις 19 Αυγούστου 1969 στο Donetsk, αδελφός του κ. Andrii Kliuiev, επιχειρηματίας
                           
                           
                              Πρόσωπο για το οποίο διεξάγεται έρευνα από τις ουκρανικές αρχές για συμμετοχή σε κατάχρηση δημόσιων κονδυλίων. Πρόσωπο συνδεόμενο με καταχωρημένο πρόσωπο (Andrii Petrovych Kliuiev) που υπόκειται σε ποινικές διαδικασίες από τις αρχές της Ουκρανίας για την κατάχρηση δημόσιων κονδυλίων ή περιουσιακών στοιχείων.
                           
                           
                              6.3.2014
                           
                        
                              13.
                           
                           
                              Dmytro Volodymyrovych Tabachnyk (Дмитро Володимирович Табачник)
                           
                           
                              Γεννήθηκε στις 28 Νοεμβρίου 1963 στο Κίεβο, πρώην υπουργός Παιδείας και Επιστημών
                           
                           
                              Πρόσωπο για το οποίο διεξάγεται έρευνα από τις ουκρανικές αρχές για συμμετοχή σε κατάχρηση δημόσιων κονδυλίων.
                           
                           
                              6.3.2014